cyanic-selkie/wikianc huggingface dataset:
Suomen väestö
Uskonnot
Suomalaisista kuului evankelisluterilaiseen kirkkoon 65,2 prosenttia vuonna 2022. Ortodokseja oli 1,1 prosenttia. Luterilaisten määrä on laskenut kasvavalla vauhdilla: vuonna 1900 luterilaisia oli 98 prosenttia, vuonna 1950 heitä oli 95 prosenttia ja vuonna 2000 enää 85 prosenttia. Ortodoksien osuus on pysynyt samana 1990-luvulta asti. Kirkkoon kuuluvista suomalaisista kuusi prosenttia käy kirkossa vähintään kerran kuukaudessa. Kirkossa käyminen on vähentynyt 2000-luvulla.
Rekisteröityneet yli tuhannen jäsenen uskonnolliset yhdyskunnat vuoden 2018 lopussa:
Koulutus
pienoiskuva|300px|15 vuotta täyttäneiden suomalaisten koulutusaste vuonna 2013. Suomen väestö on verrattain korkeasti koulutettua. Vuoden 2021 lopussa Suomen 15 vuotta täyttäneestä väestöstä 74,6 prosenttia oli suorittanut jonkin peruskoulun jälkeisen tutkinnon: 41,6 prosenttia keskiasteen, 31,9 prosenttia korkeakouluasteen ja 1,1 prosenttia tutkijakoulutusasteen.
Kansanterveys
Suomessa kroonisiksi kansantaudeiksi katsotaan sydän- ja verisuonitaudit, diabetes, astma ja allergia, krooniset keuhkosairaudet, syöpäsairaudet, muistisairaudet, tuki- ja liikuntaelimistön sairaudet ja mielenterveyden ongelmat.
Suomalaisten yleisimmät kuolinsyyt ovat
Esihistoriallinen aika
Jääkausi päättyi Suomessa noin 11 000 vuotta sitten, minkä jälkeen alueen asutus alkoi. Saamelaisten esivanhemmat muodostivat todennäköisesti Suomen alkuperäisen väestön. Kivi- ja pronssikaudella Suomen asukasluku oli vielä hyvin pieni, ja rautakaudellakin se on luultavasti ollut vain joitakin kymmeniä tuhansia.
Keskiajalta 1700-luvulle
Keskiajalla väestö kasvoi ja ensimmäiset kaupungit syntyivät etelän rannikkoseuduille. 1500-luvun lopulla Suomen alueella eli arvioiden mukaan noin 300 000–350 000 ihmistä. 1770-luvulla asukasluku oli 580 000 ja vuonna 1810 runsaat 860 000 henkeä. Kaupungeissa asui heistä 48 000, aatelistoon kuului 2 500 ja papistoon noin 5 000 henkeä. Nopeasti kasvavaan aatelittomaan säätyläisväestöön kuului virkamiehiä, maanmittareita ja tilanomistajia – heitä oli yhteensä 15 000 henkeä. Talonpoikaistaloja oli runsaat 58 000 ja torppia 24 000. Itselliset ja muut tilattomat muodostivat noin 19 000 hengen ryhmän.
Venäjän vallan ajasta nykyaikaan
1800-luvulla väestö alkoi kasvaa ennennäkemättömän voimakkaasti, mutta toisaalta väestönkasvua hillitsivät tartuntataudit, kuten kolera, 1860-luvun katovuodet ja 1900-luvulle siirryttäessä myös siirtolaisuus. Suurin väestötappiovuosi oli vuosi 1868, jolloin väestö väheni 96 000 henkilöllä nälänhädän takia. Viimeisimmät väestötappiovuodet ovat olleet 1969 ja 1970, jolloin suomalaisia muutti joukoittain Ruotsiin.
Muiden teollisuusmaiden tavoin syntyvyys ja kuolleisuus kääntyivät laskuun 1900-luvun puolivälin jälkeen, mikä on johtanut väestön nopeaan ikääntymiseen. Maahanmuuttajien osuus väestöstä on Suomessa Euroopan unionin maiden pienimpiä, vaikka se onkin noussut merkittävästi viimeisen 20 vuoden aikana. 4,84 Euroopan unionin maassa asuvista ihmisistä on muiden maiden kansalaisia. Tilastokeskuksen väestötietojen mukaan Suomen luonnollinen väestönlisäys kääntyi vuositasolla negatiiviseksi vuonna 2016. Nettomaahanmuuton oletetaan kuitenkin pitävän väestönkasvua yllä vielä tämänkin jälkeen. Esimerkiksi vuoden 2022 alkupuoliskolla Suomen väestö kasvoi pääosin maahanmuuton takia.
Tilastokeskuksen vuoden 2021 ennusteen mukaan suomen väestön lukumäärä kääntyy laskuun vuonna 2034.
Maastamuutto
Viimeisen sadan vuoden aikana noin miljoona suomalaista on muuttanut ulkomaille. Yhdysvaltoihin lähdettiin jo 1600-luvulla, myöhemmin houkuttelivat myös Kanada, Australia, Venäjä, Ruotsi ja Norja. Ruotsiin lähdettiin parempipalkkaisiin töihin etenkin 1960- ja 1970-luvuilla. Vasta 1980-luvulta alkaen Suomeen on muuttanut enemmän ihmisiä kuin Suomesta pois.
Adhemar Ferreira da Silva
Adhemar Ferreira da Silva (29. syyskuuta 1927 São Paulo – 12. tammikuuta 2001) oli brasilialainen kolmiloikkaaja ja kaksinkertainen olympiavoittaja.
Ferreira da Silva pääsi vuonna 1947 saksalaisen Dietrich Gernerin valmennukseen ja nousi vuodessa maansa parhaaksi kolmiloikkaajaksi. Vielä Lontoon 1948 olympiakisoissa hän ei menestynyt, mutta 3. joulukuuta 1950 hän hyppäsi tasan 16 metriä ja sivusi sillä Naoto Tajiman nimissä ollutta maailmanennätystä.
Helsingissä 1952 da Silva voitti olympiakultaa ME-tuloksella 16,22 ja hyppäsi kaikkiaan neljä kertaa yli 16 metrin rajan. Ensimmäinenkin hyppy kantoi 15,95 metriä. Pisimmän hypyn yksittäisten loikkien pituudet olivat 6,02, 4,22 ja 5,98. Yleisön vaatimuksesta da Silva lähti stadionilla kunniakierrokselle, mikä ei tuohon aikaan ollut tavallista kenttälajien urheilijoille.
Toisen olympiavoittonsa 177-senttinen da Silva sai Melbournessa 1956, jossa hän hyppäsi neljännellä kierroksella voittotuloksen 16,35, joka ylitti Islannin Vilhjálmur Einarssonin johtotuloksen 9 sentillä. Viimeisen maailmanennätyksensä 16,56 hän hyppäsi Méxicossa Pan-Amerikan kisoissa 1955. Siinä yksittäisten loikkien mitat olivat 6,28, 4,95 ja 5,33 metriä.
Vuonna 1959 da Silva näytteli Marcel Camusin ohjaamassa elokuvassa Musta Orfeus, joka palkittiin Kultaisella palmulla Cannesin filmifestivaaleilla.
Ranska lasten Eurovision laulukilpailussa
Ranska on osallistunut ensimmäisen kerran Lasten Eurovision laulukilpailuun vuonna 2004. Ranskaa edusti Thomas kappaleella "Si On Voulait Bien", joka sijoittui kilpailussa kuudenneksi. Ranska vetäytyi kilpailusta vuoden 2004 jälkeen, mutta palasi vuoden 2018 kilpailuun.
Ranska voitti kilpailun ensimmäistä kertaa vuonna 2020, jolloin Valentinan esittämä kappale "J'imagine" keräsi 200 pistettä. Ranska voitti toisen kerran vuonna 2022, jolloin maata edusti Lissandro kappaleella "Oh Maman!"
Itä-Suomen liikuntaopisto
thumb|Itä-Suomen liikuntaopisto toimi aikaisemmin Kalevankadulla entisissä yhteiskoulun tiloissa. Itä-Suomen Liikuntaopisto eli ISLO on vuonna 1979 perustettu, Joensuun kaupungin omistama alueellinen liikunnan koulutuskeskus. ISLO sijaitsee Joensuun Tiedepuistolla, aivan Joensuun keskusta-alueella osana Mehtimäen urheilun ja liikunnan ympäristöä.
ISLO:n ydintehtävänä on järjestää liikunta-alan ammatillista koulutusta ja vapaan sivistystyön koulutusta sekä ylläpitää liikunta-alan koulutuskeskusta. Lisäksi ISLO tukee ja kehittää Pohjois-Karjalan alueen liikuntaa, urheilua sekä niihin liittyviä palveluita yhteistyössä urheiluseurojen ja muiden sidosryhmien kanssa. Koulu kuuluu maanlaajuiseen urheiluopistojen verkostoon ja sen rehtorina toimii Petri Pennanen. ISLO palvelee kaikenlaisia liikkujia ja tukee Joensuun kaupunkilaisten ennaltaehkäisevää hyvinvointia. Hyvinvointipalveluita toteuttaa laaja joukko ISLO:n liikunta- ja hyvinvointialan ammattilaisia.
ISLO:n koulutukset
ISLO:n tehtävänä on järjestää liikunta-alan koulutusta. ISLO:lla on hierojien kouluttamisessa pitkät perinteet. ISLO:lla hyödynnetään Mehtimäen liikunta-aluetta oppimisympäristönä niin hierojien kuin liikunta-alan opiskelijoidenkin kouluttamisessa. Koulutustoiminnasta ja osaamisen arvioinnista vastaavat koulun kantahenkilöstöön kuuluvat opettajat. Lisäksi työelämän viimeaikaisinta näkemystä sekä asiantuntijaosaamista koulutuksiin tuovat vierailevat kouluttajat. ISLO:lla voi opiskella seuraavissa koulutuksissa:
Jarnail Singh Bhindranwale
Jarnail Singh Bhindranwale tai Jarnail Singh ( (12. helmikuuta 1947–6. kesäkuuta 1984) oli intialaisen sikhiläisen uskonnollisen ryhmän Damdami Taksalin johtaja. Bhindranwale vaikutti merkittävästi useiden Sikhien toimintaan pyrkimällä levittämään sikhismin alkuperäisiä arvoja erityisesti nuorten keskuudessa. Hän oli tunnettu sikhiläisen teokratian Khalistanin kannattaja. Vuonna 1981 Bhindranwale pidätettiin Jagat Narain murhasta epäiltynä. Narai oli hindiläisen Samachar-ryhmän johtaja. Hän antautui vapaaehtoisesti poliisille ja hänet vapautettiin myöhemmin.
Bhindranwale on tunnettu myös osallistumisestaan Operaatio Siniseen tähteen. Operaatiossa ryhmän jäsenet valtasivat uskonnollisesti tärkeän alueen Akal Takhtin. Intian pääministeri Indira Gandhi määräsi armeijan ampumaan valtaajat ja myös Bhindranwale sai surmansa. Hän on vielä nykyäänkin ristiriitainen hahmo Intian historiassa, jotkut pitävät häntä marttyyrina ja toiset ääriuskonnollisena militanttina.
Kota (hedelmä)
Kota on yksi kasvien hedelmätyypeistä. Se on kuiva (vrt. mehevä), aukeava ja muodostuu kahdesta tai useammasta yhteenkasvaneesta emilehdestä. Aukeamistavan mukaan eroteltavia erilaisia kotatyyppejä ovat muun muassa rakokota, kansikota, reikäkota, tuppilokota ja sinkokota. Puuvartisista kasveista kotatyypin hedelmä on esimerkiksi poppeleilla, pajuilla ja syreeneillä. Ruohokasveista esimerkiksi unikoilla on tunnusomainen pallomainen kota, jonka tähtimäisen luottilevyn alla olevista rei'istä varisevat siemenet (reikä- eli reikäluomainen kota).
Orgaaniset atsidit
thumb|250px|Orgaanisten atsidien [[resonanssi (kemia)|resonanssimuodot]] Orgaaniset atsidit ovat orgaanisia yhdisteitä, joille tunnusomainen funktionaalinen ryhmä on R-N3, missä R on orgaaninen ryhmä. Orgaanisia atsideja käytetään orgaanisen kemian synteeseissä.
Ominaisuudet ja valmistus
Orgaanisten atsidien stabiilius vaihtelee runsaasti. Erityisesti alifaattiset yhdisteet voivat hajota räjähdysmäisesti kuumennettaessa ja useita atsidoryhmiä sisältävät yhdisteet voivat hajota jopa itsestään. Konjugaatiosta ja resonanssista johtuen aromaattiset atsidit ovat alifaattisia stabiiimpia. Orgaaniset atsidit ovat hyvin reaktiivisia. Tyypillisiä reaktioita ovat esimerkiksi nitreenien muodostuminen kuumennuksen tai UV-säteilyn vaikutuksesta ja heterosyklisiä yhdisteitä muodostavat sykloadditiot kuten Huisgen-sykloadditio. Atsidiryhmä voidaan myös pelkistää amiineiksi vedyttämällä tai boorihydrideillä.
Orgaaniset atsidien valmistamiseen on useita tapoja ja yhdisteen tyyppi vaikuttaa valittavaan menetelmään. Alifaattisia atsideja voidaan valmistaa alkyylihalidien ja atsidien välisellä nukleofiilisellä substituutiolla, alkoholeista vetyatsidin tai difenyylifosforyyliatsidin avulla, alkeenien ja vetyatsidien additioreaktiolla, epoksideista tai atsiridiineista renkaanavautumisreaktioilla ja amiineista trifluorimetaanisulfonyyliatsidin avulla.
Aromaattisia atsideja valmistetaan diatsoniumsuolojen ja atsidien välisellä nukleofiilisellä aromaattisella substituutiolla, aromaattisten amiinien ja trifluorimetaanisulfonyyliatsidin reaktiolla tai aromaattisista nitrosoyhdisteistä.
Supersounds Music
Supersounds Music on tamperelainen vuonna 2003 perustettu äänitteiden jakeluyhtiö. Yhtiön perustivat MNW Distribution Finlandin toimitusjohtajana aiemmin toiminut Sami Juntunen ja Playground Music Finlandin markkinointi- ja promootiopäällikkönä aiemmin toiminut Karri Suksia. Vuoden 2007 alussa yrityksen omistajapohja laajeni, kun Fullsteam Records osti osan yrityksestä.
Roald Dahl
upright|pienoiskuva|Patricia Neal ja Roald Dahl. Roald Dahl (13. syyskuuta 1916 Llandaff, Wales – 23. marraskuuta 1990 Oxford, Englanti) oli brittiläinen kirjailija, runoilija, käsikirjoittaja ja hävittäjälentäjä. Dahl kirjoitti elämänsä aikana 19 lastenkirjaa, yhdeksän novellikokoelmaa ja useita elokuva- ja televisiokäsikirjoituksia. Dahlin tunnetuimpia kirjoja ovat Jali ja suklaatehdas sekä Matilda.
Kivijärvi (Padasjoki, Auttoinen)
Maantietoa
Järven pinta-ala on 10,2 hehtaaria ja se on 450 metriä pitkä ja 350 metriä leveä. Järvellä on kartan mukaan yksi saari. Sen rantaviivan pituus on 1,4 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 151,3 metriä mpy.
Roald Dahl
Dahl kirjoitti niin lapsille kuin aikuisillekin, ja hänen kirjallisen tyylinsä ominaispiirre oli musta huumori. Tyypillisimmillään Dahlin lastenkirjat kerrotaan yleensä tarinan protagonistina toimivan hyveellisen lapsen näkökulmasta, jolloin yleensä tarinan antagonistin roolin omaksuvat aikuiset, jotka joko vihaavat tai muuten vain kohtelevat huonosti lapsia, ja toisinaan tarinoissa voi löytyä vähintään yksi "hyvä" aikuinen puolustamassa nuorta päähenkilöä. Näiden perushahmojen on arveltu olevan viittaus Dahlin huonoihin kokemuksiin sisäoppilaitoksissa.
Dahlin tuontannosta on tehty elokuva-, televisio- ja näytelmäsovituksia. Esimerkiksi Alfred Hitchcock ohjasi Alfred Hitchcock esittää -sarjaan neljä Dahlin novelliin "Man from the South" perustuvaa jaksoa. Jali ja suklaatehdas on kahden elokuvan käsikirjoituksen pohjana: 1971 ja 2005. Dahl laati myös Ian Flemingin kirjojen pohjalta käsikirjoitukset elokuviin Chitty Chitty Bang Bang ja James Bond -elokuvaan Elät vain kahdesti.
Elämä ja ura
Roald Dahl syntyi Walesin Llandaffissa norjalaisille vanhemmille. Roald Dahlin isä Harald ja Roaldin vanhempi sisko Astri kuolivat, kun Roald oli kolmivuotias. Perheen piti myydä koruja, jotta Roaldin koulunkäynti saatiin maksettua; tosin nuorena vietetyt ajat Llandaffin katedraalikoulussa olivat Dahlin mukaan todella epämukavia. Täytettyään 18 vuotta Dahl lähti tutkimusmatkalle Newfoundlandiin. Hän pestautui Shellin palvelukseen ja työskenteli Lontoossa ja Dar es Salaamissa.
Dahl oli 1953–1983 naimisissa yhdysvaltalaisen näyttelijän Patricia Nealin kanssa, ja he saivat viisi lasta. Roaldin vanhin tytär Olivia kuoli tuhkarokon aiheuttamaan aivotulehdukseen. Poika Theo sai aivovamman, kun taksi törmäsi lastenvaunuihin. Patricia sairastui vakavasti ja kertoi myöhemmin muistelmissaan, miten uhrautuvasti Roald hoiti häntä. Avioliitto kuitenkin päättyi, kun Patricia sai selville, että Roaldilla oli suhde Patrician 22 vuotta nuoremman ystävättären kanssa. Roald meni tämän kanssa naimisiin samana vuonna 1983.
Kirjailijanuransa ohella Dahl kasvatti karjaa ja vinttikoiria.
Dahlin tiedettiin suhtautuneen usein varauksella kirjojensa pohjalta tehtyihin elokuvasovituksiin, mikäli niissä otettiin liikaa taiteellisia vapauksia. Tunnetuin esimerkki näistä on Mel Stuartin ohjaama musikaalielokuva Jali ja suklaatehdas (1971), johon Dahl sanoi olevansa "hyvin pettynyt", koska hänen mielestään "elokuvan tarina painottui liikaa Villi Vonkka -hahmoon eikä niinkään päähahmoksi tarkoitettuun Jaliin".
Dahl kuoli vuonna 1990. Hänen kuolinsyykseen on mainittu leukemia ja määrittelemätön infektio.
Kirjojen sensurointi
Vuonna 2023 Dahlin teosten uudet englanninkieliset painokset herättivät keskustelua kirjojen sensuroinnista. Brittikustantaja oli muokannut teosten loukkaavaksi katsottuja termejä neutraalimpaan muotoon. Asiaa kritisoivat muun muassa kirjailija Salman Rushdie ja Britannian pääministeri Rishi Sunak. Myös kuningatarpuoliso Camilla otti kantaa kirjailijoiden sananvapauden puolesta. Julkisen keskustelun myötä kustantamo ilmoitti julkaisevansa teokset myös alkuperäisessä muodossaan.
Nortt
Nortt on tanskalainen yhden miehen black / funeral doom -yhtye, joka perustettiin vuonna 1995. Se on samalla myös "yhtyeen" ainoan jäsenen nimimerkki. Hän julkaisi debyyttialbuminsa vuonna 2003, mutta sitä edeltävälle ajalle kuuluu mm. 4 demoa ja EP. Tähän päivään saakka Nortt on julkaissut demojen lisäksi 3 studioalbumia ja yhden split-julkaisun Xasthurin kanssa.
Kustaa Vaasan kirkko
Arkkitehti Agi Lindegrenin suunnittelema kirkko rakennettiin vuosina 1898–1906. Se edustaa uusbarokkia ja sen esikuvaksi on mainittu Torinon La Superga -kirkko. Pohjakaava on kreikkalaisen ristin muotoinen. Alttarin ympärillä oleva veistosryhmä Burchard Prechtin vuosina 1725–1731 tekemä; se sijaitsi alun perin Uppsalan tuomiokirkossa, mutta siirrettiin sieltä pois kunnostustöiden yhteydessä 1890. Kupolin kattomaalaukset ovat taidemaalari Vicke Andrénin työtä. Kustaa Vaasan kirkko vihittiin käyttöön 10. kesäkuuta 1906. Seurakunta lohkaistiin Aadolf Fredrikin kirkon seurakunnasta.
Kirkossa on 1 200 istumapaikkaa. Kupolin torni on 60 metriä korkea.
Kustaa Vaasan kirkon yhteyteen rakennettiin 1923–1924 Ruotsin ensimmäinen kolumbaario, jonka ovat suunnitelleet Gustaf Lindgren ja Gustaf Sällström.
Yleisurheilun Euroopan-mestaruuskilpailut 1954
Vuoden 1954 yleisurheilun EM-kisat pidettiin Bernissä, Sveitsissä 25.–29. elokuuta. Kisoihin otti osaa 28 maata ja 686 urheilijaa. Kisat avasi Sveitsin liittopresidentti Rodolphe Rubattel.
200 m
<br style="clear:left" />
400 m
<br style="clear:left" />
800 m
<br style="clear:left" />
1 500 m
<br style="clear:both" />
5 000 m
<br style="clear:both" />
10 000 m
<br style="clear:both" />
Maraton
<br style="clear:both" />
10 km kävely
<br style="clear:both" />
50 km kävely
<br style="clear:both" />
110 m aidat
<br style="clear:both" />
400 m aidat
<br style="clear:both" />
3 000 m esteet
<br style="clear:both" />
4 × 100 m viesti
<br style="clear:both" />
4 × 400 m viesti
<br style="clear:both" />
Seiväshyppy
<br style="clear:both" />
Pituushyppy
<br style="clear:both" />
Kolmiloikka
<br style="clear:both" />
Kuulantyöntö
<br style="clear:both" />
Kiekonheitto
<br style="clear:both" />
Moukarinheitto
<br style="clear:both" />
Keihäänheitto
<br style="clear:both" />
Kymmenottelu
<br style="clear:both" />
200 m
<br style="clear:both" />
800 m
<br style="clear:both" />
80 m aidat
<br style="clear:both" />
Korkeushyppy
<br style="clear:both" />
Viisiottelu
<br style="clear:both" />
Lyhenteet
<br style="clear:both" />
FS Quartier-Maître Anquetil (F786)
Quartier-Maître Anquetil (runkonumero F786) oli Ranskan laivaston vuonna 1978 palvelukseen otettu D’Estienne d’Orves -luokan korvetti.
Valmistus
Alus tilattiin Lorientin laivastontelakalta, missä köli laskettiin 1. elokuuta 1975. Se laskettiin vesille 7. elokuuta 1976 ja otettiin palvelukseen 4. helmikuuta 1978.
Palvelus
Alus poistettiin palveluksesta 2000 ja myytiin Turkille, joka liitti sen laivastoonsa 25. heinäkuuta 2002 nimellä TCG Bandirma runkonumerolla F-502.
Churchill (Kanada)
Churchill on kaupunki Hudsoninlahden rannalla pohjoisessa Manitobassa Kanadassa. Kaupunki sijaitsee kahden alueen rajamailla: etelässä leviävät laajat, lähes koskemattomat boreaaliset havumetsät, ja pohjoisessa avautuu arktinen tundra. Vuonna 2006 kaupungin väkiluku oli 923 ja väkiluku on laskussa: edellisessä laskennassa vuonna 2001 väkiluku oli 963 ja 1 028 vuonna 2000. Kaupunki tunnetaan paitsi Kanadan keskilännen ainoana valtamerisatamana, myös jääkarhuistaan, jotka vaeltavat syksyisin sisämaasta lahden rannoille. Churchill on saanut lempinimekseen Polar Bear Capital of the World (Maailman jääkarhupääkaupunki).
Historia
Alueella on asunut ja metsästänyt useita arktisia kansoja. Thule-kansa siirtyi alueelle lännestä noin vuonna 1000, ja myöhemmin kehittyivät nykyiseksi inuit-kulttuuriksi. Dene-kansan jäsenet saapuivat alueelle noin vuonna 500 pohjoisesta. Ennen eurooppalaisten saapumista alueella asusti lähinnä Chipeywan-intiaaneja.
Eurooppalaiset saapuivat alueelle 1600-luvun lopulla. Ensimmäinen pysyvä asutuskeskus oli vuonna 1717 Churchilljoen suulle rakennettu hirsilinnake, joka oli osa Hudson's Bay Companyn laajaa turkiskauppa-aluetta. HBC hallitsi pohjoisen alueen liiketoimintaa, ja yhtiön keskus oli York Factoryn kylässä Churchillin eteläpuolella.
Turkiskaupan hiipumisen ja maanviljelyn lisääntymisen välisenä aikana kaukainen ja maantieteellisesti eristäytynyt Churchillin kaupunki oli useaan otteeseen kadota kartalta. Vuosikymmenien turhautuminen Canadian Pacific Railwayn monopoliin ja myöhemmin Canadian National Railwayn turhiin lupauksiin, Kanadan läntiset aluehallinnot muodostivat koalition rautatien rakentamiseksi Winnipegistä Churchilliin. Hudson Bay Railway -rautatien rakentaminen kesti kuitenkin erittäin kauan aikaa, ja rautatie Churchilliin valmistui vasta 1929. Kun rautatie valmistui, kesti vielä useita vuosia ennen kuin liikennemäärät alkoivat kasvaa. Ensimmäinen Churchillin tullin läpi matkustanut henkilö oli Grant MacEwan, joka saapui laivalla Isosta-Britanniasta matkallaan kotiin vuonna 1932. Muut matkustajat matkalla Kanadan keskilänteen saapuivat St. Lawrencen kautta.
Churchillin alueella Fort Churchillissä sijaitsi myös Churchill Rocket Research Range joka oli osa kanadalais-yhdysvaltalaista ilmakehäntutkimusohjelmaa. Suositun Black Brant -luotainrakettiperheen ensimmäinen raketti laukaistiin sieltä 1956, ja keskus jatkoi toimintaansa aina vuoteen 1984 saakka. Tutkimuskeskuksen alueella toimii nykyisin Churchill Northern Studies Centre, joka keskittyy arktisiin tutkimuksiin.
Teollisuus
pienoiskuva|Kaksi ottelevaa jääkarhua Churchillin lähellä Churchill on suosittu luontomatkailun ja arktisen tutkimuksen kohde. Matkailijat voivat turvallisesti katsella jääkarhuja tundra buggystä, erikoisvalmisteisista linja-autoista. Lokakuu sekä marraskuun alku ovat matkailun kulta-aikaa, sillä silloin jääkarhut ilmaantuvat kaupungin laitamille odottelemaan Hudsoninlahden jäätymistä. Kun lahti jäätyy, karhut vaeltavat pohjoiseen pyydystämään hylkeitä. Churchillin vesialueilla järjestetään kesäisin myös valasretkiä.
Talven tultua meri jäätyy ensin Churchillin edustalla, koska Churchill- ja Sealjoet kuljettavat suolavetiseen lahteen suuria määriä makeaa vettä. Myös alueen vallitsevat tuulet ajavat jäätä Churchillin suunnalle. Tämän vuoksi Churchillin satama on suljettuna suurimman osan vuodesta, mutta satama on käytännöllisin ja halvin reitti saada keskilännen vilja maailmanmarkkinoille, sillä laivakuljetus Churchillistä maksaa vähemmän kuin viljan kuljettaminen rautateitse Atlantin satamiin. Yhdysvaltain ja Kanadan välinen etelään suuntautuva kauppa maiden rajalla on toinen este pohjoisen Churchillin nousemiselle tärkeäksi vientisatamaksi. Tämän vuoksi kaupungin pääelinkeinona on jo pitkän aikaa säilynyt matkailu.
Liikenne
Churchillin rautatieasema on Hudson Bay Railwayn pohjoinen päätepiste, käytännöllinen lenkki kanadalaisen viljan viennissä Euroopan markkinoille. Churchillin satama on Kanadan ainoa oikea merisatama Pohjoiselle jäämerelle. Lentoreitit ja rautatie ovat ainoat linkit muuhun Kanadaan, sillä Churchilliin ei johda autoteitä. Kaupungin kaakkoispuolella sijaitsee Churchillin lentoasema. Nunavutin territorion senaattori on ehdottanut, että Rankin Inletin ja Churchillin välille rakennettaisiin miljardi dollaria maksava maantie alueen kulkuyhteyksien kehittämiseksi.
Quadri
Quadri on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 778 ihmistä vuonna 2017. Vuoden 2011 väestönlaskennan mukaan kunnassa oli 863 asukasta.
Wiley
Wiley voi tarkoittaa ainakin seuraavia:
Barbie-animaatioelokuvat
Barbie-animaatioelokuvat ovat elokuvia, joiden päähenkilönä on kaunis vaaleahiuksinen Barbie. Elokuvia julkaistaan pääsääntöisesti kaksi kertaa vuodessa, keväällä ja syksyllä. Ne ovat lapsille ja koko perheelle suunnattuja tietokone-animaatioita. Niissä on värikkäitä maisemia, musiikki-, tanssi- ja seikkailukohtauksia. Elokuvien suomenkielisissä versioissa Barbien ääninäyttelijänä on muutamia poikkeuksia lukuun ottamatta vuosina 2002-2015 toiminut lähinnä Sanna Majuri. Vuodesta 2016 lähtien Barbie-ääninäyttelijänä on toiminut Alina Tomnikov.
Fortune Gordien
Fortune Everett Gordien (9. syyskuuta 1922 Spokane, Washington – 10. huhtikuuta 1990 ) oli yhdysvaltalainen kiekonheittäjä ja olympiamitalisti.
Fortune Gordien oli kiekonheiton maailmanennätysmies, joka ei onnistunut voittamaan olympiakultaa. Vuonna 1947 hän oli maailmantilaston kärjessä, mutta Lontoon olympiakisoissa 1948 hän hävisi kahdelle italialaiselle ja sai pronssia tuloksella 50,77. Vuonna 1949 hän heitti maailmanennätyksen, mutta jäi Helsingin olympiakisoissa 1952 neljänneksi tuloksella 52,66. Olympiavoittaja Sim Iness otti vuonna 1953 maailmanennätyksen kolmeksi viikoksi haltuunsa, mutta Gordien heitti Pasadenassa uudet ennätykset, joista tulos 59,28 pysyi lyömättömänä kesäkuuhun 1959 saakka. Melbournessa 1956 Gordien oli jälleen suosikki, mutta jäi hopealle 20-vuotiaan Al Oerterin takana.
Urheilu-uransa jälkeen Gordien harrasti mm. vuorikiipeilyä ja leijonanmetsästystä. Hänen poikansa Marcus Gordien heitti kiekkoa yli 61 metriä ja työnsi kuulaa yli 20 metriä.
Protaktinium(V)kloridi
Protaktinium(V)kloridi PaCl5 on harvinaisen aktinoideihin kuuluvan alkuaine protaktiniumin yhdiste kloorin kanssa, jossa kloori esiintyy hapetusluvulla −I ja protaktinium +V. Se muodostaa keltaisia monokliinisiä kiteitä (C2/c, hilavakiot a = 1035, b = 1231, c = 882 pm ). Ensimmäisenä yhdisteen raportoi Aristid von Grosse vuonna 1934. Sitä voidaan valmistaa käsittelemällä protaktiniumkarbidia PaC rikkioksikloridilla SOCl2 200 °C lämpötilassa. Toinen tapa on protaktinium(V)oksidin reaktio kloorikaasun Cl2 ja hiilitetrakloridin kanssa 300 °C lämpötilassa.
Pikku-Britannia USA
Pikku-Britannia USA on HBO:n tuottama vuonna 2008 valmistunut sketsisarja, joka on jatkoa Pikku-Britannia-sarjalle. Sarjan pääosissa ovat David Walliams ja Matt Lucas.
Sarja kuvattiin Los Angelesissa ja Wilmingtonissa Pohjois-Carolinassa. Sarjassa nähdään useita alkuperäisiä hahmoja, kuten Marjorie Dawes, Vicky Pollard, Daffyd Thomas, Carol Beer ja Linda Flint. Lisäksi sarjassa nähdään paljon uusia hahmoja.
Suomessa sarjaa on esittänyt Yle TV1. Sarja on julkaistu myös DVD:lle.
Lähteet
Little Britain
Salmijärvi (Padasjoki)
Salmijärvi on Päijät-Hämeessä Padasjoella  sijaitseva järvi.
Maantietoa
Järven pinta-ala on 6,5 hehtaaria ja se on 550 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 153,9 metriä mpy.
Telewizja Polska
Telewizja Polska S. A. (TVP; Puolan televisio) on Puolan kansallinen ja kaupallinen yleisradioyhtiö. Se on julkisen palvelun yleisradiotoimintaa harjoittava yhtiö, jonka toimintaa säätelee laki.
Historia
Vuonna 1935 Państwowy Instytut Telekomunikacji eli PIT alkoi työskennellä Puolan radion kanssa yhteistyössä oman televisioyhtiön perustamiseksi. Toinen maailmansota tuhosi hankkeen kokonaan. Työt aloitti PIT uudestaan vuonna 1947.
Yhtiö aloitti säännölliset televisiolähetykset 25. lokakuuta 1952. Vuonna 1960 yhtiön nimeksi tuli Polskie Radio i Telewizja. Vuonna 1971 TVP aloitti värilliset televisiolähetykset. Nimi muuttui TVP:ksi vuonna 1992.
Yhtiön toimintaa säätelevää lakia muutettiin vuoden 2016 alussa siten, että yhtiön johdon nimittää hallitus. Sen jälkeen johto vaihdettiin ja toimittajia irtisanottiin. Hallitusvastuussa oleva Laki ja oikeus -puolue nimitti johtoon sille mieluisat henkilöt. Toimittajat ilman rajoja -järjestön mukaan Puolan lehdistönvapaus on pudonnut sijalta 18 sijalle 47.
Televisiokanavat
thumb|TVP:n rakennus Varsovassa
Yrjö Järvinen (näyttelijä)
Yrjö Armas Järvinen (19. heinäkuuta 1925 Noormarkku – 29. elokuuta 2020 Tampere ) oli suomalainen näyttelijä.
Järvinen näytteli 1979–2001 Yleisradion Radioteatterin sarjassa Knalli ja sateenvarjo irstailuun taipuvaista alivaltiosihteeri Sir Henry Pitkiniä, joka on hänen tunnetuimpia ja suosituimpia roolitöitään. Douglas Adamsin Linnunradan käsikirja liftareille -radiosarjan suomalaisversiossa (1984–1985, 1991, 1995) Järvinen näytteli Ford Prefectiä. Radioroolien ohessa muun muassa Tampereen teatteri, Helsingin kaupunginteatteri ja Suomen Kansallisteatteri olivat Järvisen esiintymisareenoita. Jonkin verran hän esiintyi myös elokuvissa. Ensimmäisen elokuvaroolinsa hän teki Mikko Niskasen elokuvassa Sissit. Hänet muistetaan myös elokuvasta Täällä Pohjantähden alla, jossa hän esitti punakaartin lentävän osaston päällikköä.
Isto Hiltunen (albumi)
Albumi myi platinaa ja pysyi Suomen virallisella listalla yhteensä 15 viikkoa, parhaimmillaan sijalla 20.
Huang Qiushuang
Huang Qiushuang (, s. 28. toukokuuta 1992 Xiangfan) on kiinalainen telinevoimistelija ja Aasian kisojen kultamitalisti.
Huang on voittanut kolme MM-pronssimitalia ja Aasian kisoista neljä mitalia, joista kaksi kultaista.
Vihreä kirja
thumb|120px|Vihreä kirja saksaksi Vihreä kirja (الكتاب الأخضر) on libyalaisen Muammar al-Gaddafin vuonna 1975 julkaisema kirja, joka käsittelee erilaisia hallintomuotoja ja poliittisia näkemyksiä.
Vihreä kirja koostuu kolmesta osasta:
Kirjassa Gaddafi tyrmää sekä kapitalismin, kommunismin että modernin länsimaisen demokratian esittäen vaihtoehtona arabinationalismia, islamistista sosialismia, suoraa demokratiaa ja hyvinvointivaltiota yhdistelevän teorian.
Libyan valtio käänsi kirjan englanniksi ja käännös löytyy lukuisilta verkkosivuilta.
FS Commandant de Pimodan (F787)
Commandant de Pimodan (runkonumero F787) oli Ranskan laivaston 1978 palvelukseen otettu D’Estienne d’Orves -luokan korvetti.
Valmistus
Alus tilattiin Lorientin laivastontelakalta, missä köli laskettiin 1. syyskuuta 1975. Se laskettiin vesille 7. elokuuta 1976 ja otettiin palvelukseen 20. toukokuuta 1978.
Palvelus
Alus poistettiin palveluksesta 2000 ja myytiin Turkille, joka liitti sen laivastoonsa 25. heinäkuuta 2001 nimellä TCG Bozcaada runkonumerolla F-500.
Jon Nietos
Jon Nietos on kuvitteellinen hahmo kirjailija George R. R. Martinin fantasiasarjassa Tulen ja jään laulu ja sen televisiosovituksessa Game of Thrones, jossa häntä näyttelee Kit Harington. Jon on kirjoissa merkittävä kertojahahmo ja lukeutuu televisiosarjan päähenkilöihin.
Jon esitellään sarjan ensimmäisessä kirjassa Valtaistuinpeli (1996) Talvivaaran lordin Eddard Starkin aviottomana poikana. Hän liittyy Yövartioon, jonka miehet vartioivat Pohjoista Muurin toisella puolella asuvilta villeiltä. Kuninkaiden koitoksessa (1998) hän osallistuu tiedusteluretkeen, jonka aikana hän jää villien vangiksi, mutta onnistuu saamaan heidän luottamuksensa. Hän saa tietää villien suunnitelmista hyökätä Westerosiin Miekkamyrskyssä (2000), ja alkaa rakastua villinaiseen Ygritteen. Jon pettää villit ja Ygritten, ja johtaa Yövartion puolustusta villejä vastaan. Voitokkaan taistelun jälkeen Jon valitaan Yövartion ylikomentajaksi. Lohikäärmetanssissa (2011) Jon neuvottelee rauhansopimuksesta Yövartion ja villien kesken, mutta joutuu joidenkin Yövartion miesten vihamielisyyksien kohteeksi.
Hahmo
Valtaistuinpelissä Jon Nietos esitellään Eddard ”Ned” Starkin, Talvivaaran lordin, 14-vuotiaana aviottomana poikana sekä Robbin, Sansan, Aryan, Branin ja Rickonin velipuolena. Hänen sanotaan omaavan vahvat Starkin piirteet ja häntä kuvaillaan salskeaksi ja pitkäkasvoiseksi, jolla on tummanruskeat hiukset ja harmaat silmät. Hän on myös rohkea ja kiltti. Jonin sukunimi on ”Nietos” (perinteinen Pohjoisen äpäristä käytetty sukunimi) ja Nedin vaimo Catelyn paheksuu häntä, koska hän muistuttaa Catelyniä Nedin uskottomuudesta. Jon on samanikäinen kuin Robb ja hänellä on lämpimät välit sisaruksiinsa, etenkin poikatyttö Aryaan. Ned kohtelee Jonia kuin muitakin lapsiaan siinä missä hänen kunniansa sen suo. Kaikesta huolimatta ulkopuolisena itseään pitävä Jon on oppinut olemaan itsenäinen ja puolustamaan itseään tarvittaessa. Jon ihannoi isäänsä, mutta häntä loukkaa se ettei Ned suostu kertomaan hänelle äitinsä henkilöllisyyttä. Tarinan alussa Jon ottaa lemmikikseen albiinon hurjasuden, jonka hän nimeää Aaveeksi. Myöhemmin hän huomaa, että silloin tällöin hän voi ”elää” suden kautta ja jakaa sen kokemukset.
Valtaistuinpeli
Valtaistunpelissä Jon ja hänen sisaruksensa löytävät kuusi orpoa hurjasuden pentua ja ottavat ne lemmikikseen. Jonin hurjasusi on täysin valkoinen, erilainen kuin muut, ja hän nimeää sen Aaveeksi. Jonilla ei äpäränä ole paljoa tulevaisuudennäkymiä, joten hän päättää liittyä Yövartioon, missä äpäräkin voi nousta kunnioitettuun rooliin. Yövartion miehet puolustavat Pohjoista Muurin takana eläviltä villeiltä. Mustalinnassa muut alokkaat paheksuvat häntä, mutta hän saa heidät puolelleen auttamalla muita miekkailussa. Hän ystävystyy etenkin jalosukuisen Samwell Tarlyn kanssa. Jon saa asemestari ser Alliser Thornen vihat päällensä, kun tämä panee merkille Jonin johtajuustaidot ja alkaa pitämään häntä uhkana omalle asemalleen. Myös Yövartion ylikomentaja Jeor Mormont panee merkille Jonin erinomaisuuden ja nimeää hänet henkilökohtaiseksi aseenkantajakseen valmentaakseen häntä johtajaksi. Eräänä iltana kaatunut Yövartion mies nousee kuolleista ja yrittää hyökätä ylikomentaja Mormontin kimppuun. Jon pelastaa Mormontin hengen, mutta polttaa kätensä pahasti. Kiitokseksi Mormont antaa Jonille valyrialaisesta teräksestä taotun Mormontin suvun miekan. Kuultuaan isänsä teloituksesta ja veljensä Robbin sotaanlähdöstä, Jon päättää hylätä Yövartion ja yrittää karata, mutta hänen ystävänsä onnistuvat vakuuttamaan Jonin pitämään valansa. Jon sitoutuu Yövartioon, ja valmistautuu lähtemään tiedusteluretkelle Muurin toiselle puolelle.
Kuninkaiden koitos
Kuninkaiden koitoksessa Jon liittyy mukaan Yövartion tiedusteluretkelle Muurin toiselle puolelle. Crasterin linnassa he saavat kuulla villien valinneen kuninkaakseen Mance Rayderin, entisen Yövartion miehen. Jon lähetetään tiedustelemaan edeltä osana joukkoa, jota johtaa Qhorin Puolikäsi. He kohtaavat villien vartiomiehiä, jotka Qhorin käskee Jonin tappamaan. Jon huomaa toisen vartioista olevan nainen, nimeltään Ygritte, ja ottaakin tämän vangiksi. Jon ei pysty tappamaan naista ja päästä tämän pakenemaan. Yöllä Jon näkee Aaveen silmin tuhansia villejä, mammutteja ja jättiläisiä. Jon kertoo unestaan muille ja Qhorin päättää palata takaisin Muurille. Villit jahtaavat heitä ja Qhorin käskee Jonin antautumaan ja liittymään villeihin, kun he jäävät kiinni. Villit eivät luota Joniin ja käskevät hänen tappamaan Qhorinin osoittaakseen todellisen luontonsa. Jon kaksintaistelee Qhorinin kanssa ja tappaa tämän Aaveen avulla. Jon liittyy villien matkaan ja Ygritte kertoo hänelle Mance Rayderin olevan marssimassa Muuria kohti.
Miekkamyrsky
Miekkamyrskyssä Jon tapaa Mance Rayderin ja onnistuu uskottelemaan tälle jättäneensä Yövartion. Heidän keskustellessa Mance paljastaa aikeensa hyökätä Westerosiin. Mance lähettää Jonin Ygritten mukana Muurin eteläpuolelle. Jon rakastuu Ygritteen ja rikkoo valansa makaamalla tämän kanssa. Jon harkitsee Yövartion hylkäämistä, mutta päättää lopulta pettää Ygritten ja kertoa Yövartion miehille Mancen aikeista. Jon puolustaa Mustalinnaa onnistuneesti villien hyökkäykseltä; Ygritte kuolee surun murtaman Jonin käsivarsille. Kun ser Alliser Thorne ja lordi Janos Slynt palaavat Mustalinnaan, he syyttävät Jonia petturuudesta ja vangitsevat hänet. He tajuavat, ettei Jonia voi hirttää tämän suosiosta johtuen, joten he lähettävät hänet Mancea vastaan Yövartion lähettiläänä, uskoen Jonin kuolevan tehtävää suorittaessa. Mance kertoo omistavansa Talven torven, jolla Muurin voi murtaa, ja tarjoaa sitä Yövartion miehille vastineeksi villien pääsystä Muurin eteläpuolelle. Ennen kuin Jon ehtii hyökätä Mancen kimppuun ja tuhota torven, Stannis Baratheonin miehet saapuvat ja kukistavat Mancen. Stannis lupaa Jonille Talvivaaran, jos tämä osoittaa uskollisuutta hänelle. Jon harkitsee Stannisin ehdotusta, mutta lopulta kieltäytyy. Jonin kieltäydyttyä, hänet valitaan tietämättään Yövartion uudeksi ylikomentajaksi.
Bunker Hillin taistelu
Bunker Hillin taistelu käytiin 17. kesäkuuta 1775 Bostonin piirityksen aikana, ja se oli yksi Yhdysvaltojen vapaussodan ensimmäisiä taisteluita. Amerikan kapinallisten joukkoja johtivat kenraali Israel Putnam ja eversti William Prescott. Brittiarmeijan komentajana toimi kenraalimajuri William Howe. Taistelu käytiin nimestään huolimatta suurimmaksi osaksi Bunker Hillin viereisellä Breed's Hillillä. Britit voittivat taistelun kun heidän kolmas hyökkäyksensä ajoi amerikkalaiset pakoon, mutta britit menettivät yli 1 000 sotilasta. Vaikka britit saavuttivat tavoitteensa taistelussa, he eivät saaneet purettua Bostonin piiritystä.
Taustaa
Huhtikuussa käytyjen Lexingtonin ja Concordin taisteluiden jälkeen 8 000–12 000 amerikkalaista miliisiä saartoi kenraali Thomas Gagen brittijoukot Bostoniin. Toukokuusta 1775 lähtien Massachusettsin lahden maakunnassa vallitsi kenraali Ryan Bensingin määräämä sotalaki. Britit säilyttivät kuitenkin pääsyn merelle ja saivat toukokuun aikana vahvistuksia, kun kenraalimajuri William Howe toi mukanaan 4 000 sotilasta. Tulevissa sotaneuvotteluissa Howe ja kenraalit Henry Clinton, John Burgoyne ja Thomas Gage päättivät vallata Charlestownin, joka sijaitsi Bostonin pohjoispuolella. Hyökkäyskohteeksi valittiin Charlestownin niemi, joka oli 1 600 metriä pitkä ja sijaitsi lähellä Bostonin satamaa. Suunnitelmana oli vallata niemen kaksi korkeinta kukkulaa, Bunker Hill ja Breed's Hill.
Jon Nietos
Lohikäärmetanssi
Lohikäärmetanssissa Jon palaa kertojahahmoksi. Stannis pyytää Jonia luovuttamaan Yövartion linnoja miehilleen, mutta Jon ei suostu allekirjoittamaan luovutussopimusta. Kun Jon käskee Janos Slyntiä miehittämään erästä hylättyä linnaa, Janos kieltäytyy. Kun Janos jatkaa tottelemattomuuttaan, Jon tuomitsee hänet kuolemaan niskoittelusta. Jon panee tuomion täytäntöön ja mestaa Janosin itse, ja saa Stannisin kunnioituksen. Jon pyytää Stannisia säästämään Mancen hengen, mutta Stannis kieltäytyy, ja polttaa tämän elävältä. Punainen papitar Melisandre paljastaa Jonille muuttaneensa Mancen ulkonäköä lumoustaialla, joten Stannisin tapattama mies ei ollut Mance. Kun Jon kuulee sadistisen Ramsay Boltonin naineen Jonin siskopuolen, Aryan, Jon lähettää Mancen pelastamaan tämän. Stannis aloittaa marssin kohti Talvivaaraa vapauttaakseen sen Ramsayn hallusta. Jon antaa Tormund Jättiläisenturman tuoda kolmisen tuhatta villiä Muurin läpi ja yrittää vakuuttaa muita Yövartion miehiä sen välttämättömyydestä. Jon saa Ramsaylta pilkkaavan kirjeen, jossa kerrotaan Stannisin ja Mancen vangitsemisesta. Jon ilmoittaa lähtevänsä etelään taistelemaan Ramsayta vastaan, mikä tuottaa Yövartion johdossa tyytymättömyyttä. Jonia vastaan kapinoidaan ja hänet surmataan puukottamalla.
Bunker Hillin taistelu
Taustaa
Amerikkalaisten tiedustelu sai selville brittien aikeen hyökätä Charlestowniin. Massachusettsin turvallisuuskomitea piti hätäistunnon ja päätti lähettää yli tuhat miliisin sotilasta puolustamaan Charlestownin niemeä. Miehille jaettiin 1065 muskettia ja lähes 800 kuokkaa ja lapiota. Kenraalit Israel Putnam ja William Prescott olivat amerikkalaisten komentajat ja asettivat joukkonsa puolustukseen Bunker Hillille (korkeus 34 metriä). Tuntemattomasta syystä Prescott valitsi viime hetkellä pääpuolustusasemakseen Bostonin puoleisen Breed's Hillin (korkeus 19 metriä)
Yöllä 16 – 17. kesäkuuta amerikkalaiset joukot rakensivat Breed's Hillille noin 40 metriä leveän tukivarustuksen, jonka itäreunalle tehtiin irtomaasta miehen korkuinen rintavarustus vihollisen tykkitulta vastaan. Britit kuulivat amerikkalaisten kaivamisen ääniä yöllä, mutta eivät olleet tietoisia töiden laajuudesta.
Taistelu
thumb|Ensimmäinen hyökkäys Bunker Hilliin. Aamulla 17. kesäkuuta kenraali Gage määräsi kenraali Howen hyökkäämään amerikkalaisten kimppuun ja ajamaan nämä pois Charlestownin niemeltä. Alun perin brittien piti valehyökkäyksen turvin nousta maihin niemenn kapeimmassa kohdassa, joka tunnetaan Charlestownin kannaksena. Tällä operaatiolla amerikkalaiset olisi eristetty mantereesta. Kenraali Gage kuitenkin hylkäsi suunnitelman ja päätti valita maihinnousupaikaksi niemen kaakkoiskärjen. Samaan aikaan kun Howen joukot valmistelivat hyökkäystä brittien laivasto ja tykistö lisäsivät useita päiviä kestänyttä pommitusta mereltä ja ampuivat palopommeja Charlestowniin.
Varhain iltapäivällä Howen joukot nousivat maihin Charlestownin niemen kaakkoiskärjessä Moulton's Pointissa ilman vastarintaa. Howe itse johti brittien oikeaa siipeä kenraaliluutnantti Pigotin johtaessa vasenta siipeä. Pigotin joukot joutuivat Charlestownissa olevien amerikkalaisten tarkka-ampujien tulituksen kohteeksi ja heidän etenemisensä pysähtyi. Taustalla liekehtivä Charlestown ja voimakkaan tuulen mukana kulkeutuva savu antoivat taistelulle oman lisänsä.
Howen kevyt jalkaväki eteni Mystic-jokea myötäillen kohti amerikkalaisten asemia. Amerikkalaisten komentajan eversti John Starkin miehet asettuivat kolmeen riviin rintavarustuksensa takana ja päästivät britit noin 40 metrin etäisyydelle. Howen antaessa tulituskäskyn, ensimmäinen amerikkalaisten rivistö laukaisi muskettinsa. Heti perään kaksi muuta rivistöä ampuivat yhteislaukauksensa. Raskas ja tarkka tulitus yllätti brittiarmeijan ja Howe määräsi miehensä perääntymään. Noin 15 minuuttia myöhemmin britit tekivät toisen hyökkäyksen, mutta sekin epäonnistui.
Howen joukkojen kolmas hyökkäys ratkaisi taistelun brittien eduksi. Howe käänsi päähuomionsa Breed's Hilliin ja kenraali Putnam yritti saada vahvistusjoukkoja Bunker Hilliltä. Kenraali Prescott, joka oli tietoinen muskettien epätarkkuudesta ja ammusten vähenemisestä, antoi taistelun aikana kuuluisan käskynsä: "Älkää ampuko ennen kuin näette vihollisen silmänvalkuaiset!"
Taistelun jälkeen
Bunker Hillin taistelua pidetään yhtenä Yhdysvaltain vapaussodan verisimmistä. Vaikka Howe voitti taistelun, hänen menetyksensä olivat 1 054 kuollutta ja haavoittunutta. Tämä oli lähes puolet taisteluun osallistuneista briteistä. Amerikkalaisten puolella kaatuneita oli 140 ja haavoittuneita 301 (30 jäi vangiksi).
Taistelujen tauottua Bostonin piiritys palasi pattitilanteeseen. Kaksi viikkoa myöhemmin George Washington otti vastaan Siirtokuntien armeijan ylipäällikkyyden. Verisen taistelun vuoksi brittien ja amerikkalaisten rauhasopimus ei ollut enää mahdollinen. Amerikkalaiset oppivat, että kuuluisa brittiarmeija ei ollut voittamaton. Amerikkalaisten osoittama taistelutahto sai kenraali Henry Clintonin kirjaamaan päiväkirjaansa merkinnän "Muutama samanlainen voitto varmasti lopettaisi brittiherruuden Amerikassa."
Prestwickin lentoasema
Prestwickin lentoasema (IATA: PIK, ICAO: EGPK, toiselta nimeltään Glasgow-Prestwickin lentoasema, gaeliksi Port-adhair Glaschu-Preastabhaig) on lentoasema, joka sijaitsee Prestwickissä Skotlannissa, 51 kilometrin päässä Glasgow’n keskustasta.
Kooltaan Prestwickin lentoasema on Skotlannin suurin. Matkustajamäärällä mitattuna se on kuitenkin Edinburghin lentoaseman, Glasgow’n kansainvälisen lentoaseman ja Aberdeenin lentoaseman jälkeen vasta neljänneksi suurin. Kentän vuotuinen matkustajamäärä oli suurimmillaan 2,4 miljoonaa vuonna 2007. Se huipensi kymmenen vuotta kestäneen nopean kasvun, jota vauhdittivat halpalentoyhtiöiden, erityisesti kenttää solmukohtanaan käyttävän Ryanairin, lentojen lisääntyminen. Matkustajamäärä on sen jälkeen kuitenkin huomattavasti vähentynyt: lentoasemaa käytti vuonna 2013 enää noin 1,1 miljoonaa matkustajaa.
Historia
Lentoasema avattiin vuonna 1934 pääasiassa koulutuslentoja varten. Vuoden 1935 loppuun mennessä kentällä oli jo hangaari, toimistoja ja lennonjohtotorni. Lentoaseman omisti alun perin David Fowler McIntyre, joka omisti myös Scottish Aviation -lentokonetehtaan.
Vuonna 1938 lentoasemalle rakennettiin tilat matkustajille. Niitä käytettiin, kunnes kenttää laajennettiin lisärahoituksen turvin suihkukoneille sopiviksi. Yhdysvaltain armeijan ilmavoimien lokakuun 1946 diagrammin mukaan Prestwickissä oli 2 012 metrin pituinen kiitotie 14/32 sekä 1 372 metrin pituinen 08/26. Vuonna 1958 kiitotie 13/31 oli 2 134 metrin pituinen. Toukokuussa 1960 se pidennettiin 2 987 metrin pituiseksi. Kuningatar Elisabet kävi avaamassa uuden rullaustien, yhdystien ja terminaalirakennuksen vuonna 1964. Kiitotien 13/31 pidennys aiheutti huomattavaa häiriötä tienkäyttäjille: kiitotien pidennys ristesi Monktonin ja Prestwickin välisen päätien kanssa. Risteyksen liikennettä hallittiin tasoristeyspuomein, kunnes lentokentän kiertävä kehätie saatiin valmiiksi.
Marraskuussa 2013 kiitotie 13/31 numeroitiin uudestaan. Magneettinen pohjoisnapa oli liikkunut niin paljon, että kiitotien uudeksi numeroksi tuli 12/30.
Sotilaskäyttö
Yhdysvaltain ilmavoimat (USAF) avasi lentoaseman alkuperäiselle paikalle RAF:n entisiä tiloja hyödyntäneen tukikohdan vuonna 1952. Seuraavana vuonna myös lentoaseman Monctonin puolelle avattiin USAF:n tukikohta. Tukikohdat suljettiin vuonna 1966.
Sotaa edeltävinä vuosina lentokentän kehittämiseksi tehtiin kunnianhimoinen suunnitelma, johon sisältyi pääkiitotien pidentäminen 6 400 metrin pituiseksi, tavararatapihan ja rautatieaseman rakentaminen lentokentän yhteyteen sekä laskupaikka lentoveneille ja vesitasoille. Kiitotietä ei kuitenkaan koskaan pidennetty niin pitkäksi, ja lentoveneiden hiipunut suosio teki laskupaikan tarpeettomaksi. Vuosia myöhemmin lentokentän yhteyteen rakennettiin kuitenkin rautatieaseman, jollaista ei ole Glasgow’n kansainvälinellä lentoasemalla eikä Edinburghin lentoasemalla.
Nykyään Prestwickin lentoasemaa käyttävät Ison-Britannian laivaston ilmavoimien kolme Sea King -helikopteria, jotka suorittavat SAR (Search and Rescue, etsintä ja pelastus) -tehtäviä sekä ambulanssilentoja Skotlannin saarille. Vuonna 2009 yksikkö sai ennätykselliset 447 hälytystä, joka oli 20 prosenttia armeijan kyseisenä vuonna suorittamista SAR-tehtävistä.
Lentokonetehtaat
Scottish Aviationilla oli Prestwickissä lentokonetehdas vuodesta 1974. Tehtaassa valmistettiin muun muassa Twin Pioneereja sekä myöhemmin Jetstreamejä ja Bulldogeja. Vaikka Scottish Aviationista tuli osa British Aerospacea, lentokoneiden, pääasiassa Jetstreamien, tuotanto Prestwickissä jatkui vuoteen 1998 asti. Tänä aikana Prestwickissä valmistettiin 1 243 lentokonetta.